मसाई पठार
मसाई पठार महाराष्ट्र के कोल्हापुर शहर से 30 किलोमीटर पश्चिम में स्थित एक पठार है। यह प्राकृतिक सुंदरता और विभिन्न प्रकार के मौसमी वन्य फूलों के लिए जाना जाता है जो अगस्त और सितंबर के महीनों में खिलते हैं। यह पठार समुद्र तट से 900 मीटर की ऊँचाई पर स्थित है और इसका क्षेत्रफल में लगभग 1.5 वर्ग किलोमीटर है। मसाई पठार में फूल वाले पौधों की विविधता देखने को मिलती है। इनमें ऑर्किड और मांसाहारी पौधे जैसे कि यूट्रीकुलरिया (Utricularia) और ड्रोसेरा इंडिका (Drosera indica) शामिल हैं।